यूक्रेन के वृद्धाश्रम में आग लगी, तेरह की मौत  
यूक्रेन के पश्चिमी भाग स्थित एक वृद्धाश्रम में रविवार को आग लगने से कम से कम तेरह लोगों की मौत हो गई।
यूक्रेन के पश्चिमी भाग स्थित एक वृद्धाश्रम में रविवार को आग लगने से कम से कम तेरह लोगों की मौत हो गई। आपात मामलों के मंत्रालय ने एक बयान जारी कर कहा कि हादसे में ग्यारह अन्य घायल हो गए और तीन अन्य अभी भी लापता हैं।  इसके अलावा आग पर काबू में अग्निशमन विभाग के कर्मचारियों को पांच घंटे का समय लगा। घायल लोगों में तीन की हालत गंभीर है।  देश की राजधानी कीव से तकरीबन तीन सौ किलोमीटर दूर रोवनो क्षेत्र के बाइल गांव में बने इस एकतल्ला वृद्धाश्रम में 25 लोगों के अलावा दो कर्मचारी रहते थे। आगजनी का कारण अभी तक पता नहीं चल पाया है।